<classify> Hayo yalisemwa na Katibu Mkuu Wizara ya Afrika ya Mashariki, Joyce Mapunjo wakati alipozungumza na waandishi wa habari kuhusu juhudi zinazochukuliwa na Jumuiya kuwahamasisha wafanyabiashara.Alisema nafasi ya Zanzibar katika Wizara ya Afrika ya Mashariki katika sekta ya biashara ni kubwa ambapo wafanyakazi wa Zanzibar wanayo nafasi ya kuwekeza katika eneo hilo.Aliyataja mazao ambayo nafasi yake katika uwekezaji katika sekta ya biashara ni kubwa sana ni pamoja na mazao ya viungo.Wafanyabiashara kutoka Zanzibar wanayo nafasi kubwa ya kufanya biashara katika soko la Afrika ya Mashariki ikiwemo kuuza bidhaa za mazao ya viungo, alisema.Aidha, Mapunjo alivitaka vyombo vya habari kutoa elimu zaidi kwa wananchi kuhusu masuala ya Afrika ya Mashariki na fursa zilizopo za uwekezaji na biashara.Tunaviomba vyombo vya habari kutusaidia katika suala la kutoa elimu kwa wananchi kuhusu fursa zilizopo za kibiashara katika soko la Afrika ya Mashariki, alisema.Naye Mkurugenzi Mtendaji wa Shirika la Utangazaji la Zanzibar ZBC, Hassan Mitawi alisema elimu zaidi ya masuala ya biashara na faida zake katika soko la Afrika ya Mashariki zinahitajika.Sisi kama vyombo vya habari moja ya kazi yetu kubwa ni kutoa elimu kwa wananchi kuhusu faida zinazopatikana katika soko la Afrika ya Mashariki, alisema.Viongozi wa Wizara ya Afrika ya Mashariki wapo Zanzibar kwa ajili ya kukutana na viongozi mbalimbali wakiwemo wafanyabiashara kuhusu faida za Jumuiya ya Afrika Mashariki kwa wananchi wa Zanzibar.  <topic>: UCHUMI 